open-index/open-wikipedia-markdown huggingface dataset:
พรรคเสรีนิยม (ฟิลิปปินส์)

**พรรคเสรีนิยม** (Liberal Party; ภาษาฟิลิปิโน:Partido Liberal ng Pilipinas) เป็นพรรคการเมืองขนาดเล็กในฟิลิปปินส์ พรรคนี้เกิดจากการที่ปีกเสรีนิยมแยกตัวออกจากพรรคนาซิสโอนาลิสตาและเป็นเครื่องมือในการเลือกตั้งของมานูเอล โรซาส ซึ่งได้เป็นประธานาธิบดีใน พ.ศ. 2489 พรรคนี้ได้รับการสนับสนุนจากสหรัฐอย่างชัดเจน เมื่อโรซาสถึงแก่อสัญกรรม เอลปิดิโอ กีรีโนได้สืบทอดตำแหน่งต่อใน พ.ศ. 2492 จนกระทั่งมาพ่ายแพ้ให้กับรามอน แมกไซไซใน พ.ศ. 2496 เมื่อแมกไซไซถึงแก่อสัญกรรม พรรคนาซิสโอนาลิสตายังครองอำนาจต่อได้จน พ.ศ. 2504 เดียลกาโด มากาปากัลจากพรรคเสรีนิยมจึงได้เป็นประธานาธิบดีก่อนจะพ่ายแพ้ให้กับเฟอร์ดินานด์ มาร์กอสใน พ.ศ. 2508 หลังจากนั้น พรรคเสรีนิยมได้ตกต่ำจนกลายเป็นพรรคขนาดเล็ก
## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 411 - 412
## แหล่งข้อมูลอื่น
*เว็บไซต์ทางการ
หมวดหมู่:ขบวนการทางการเมืองในประเทศฟิลิปปินส์
เปอกาโลงัน

**เปอกาโลงัน** () เป็นเมืองทางชายฝั่งตอนเหนือของจังหวัดชวากลาง ประเทศอินโดนีเซีย ถือเป็นเมืองท่าสำคัญที่สุดของจังหวัดชวากลาง ส่งน้ำตาลเป็นสินค้าออก มีอุตสาหกรรมสิ่งทอ ผ้าบาติก

หมวดหมู่:นครในจังหวัดชวากลาง
เมดียัช

**เมดียัช** (; ; ) เป็นเมืองใหญ่เป็นอันดับ 2 ของเทศมณฑลซีบิว ประเทศโรมาเนีย ตั้งอยู่ทางตอนกลางของประเทศ จากการสำรวจประชากรในปี ค.ศ. 2011 มีประชากร 44,169 คน มีการผลิตแก้ว สินค้าเครื่องหนัง เครื่องครัว กรอบหน้าต่าง สิ่งทอ และรองเท้า มีบ่อก๊าซธรรมชาติอยู่ในบริเวณใกล้เคียง

## เมืองพี่น้อง
เมดียัชเป็นเมืองพี่น้องกับเมืองดังนี้:

*  กริโกวา ประเทศมอลโดวา
*  ดอมบรอวากูร์ญิตชา ประเทศโปแลนด์
*  De Fryske Marren ประเทศเนเธอร์แลนด์

*  มิเนอรัลเวลส์ สหรัฐ
*  โชโปรน ประเทศฮังการี

## อ้างอิง

## แหล่งข้อมูลอื่น

* Webcam located in "Corneliu Coposu" square
* Mediaş Transylvanian beauty in transition
* Heimatgemeinschaft Mediasch e. V.

เมดียัช
เอ็กซอนโมบิล

**เอ็กซอนโมบิล คอร์ปอเรชั่น** () เป็นบริษัทด้านพลังงานสัญชาติอเมริกัน ประกอบธุรกิจก๊าซธรรมชาติและน้ำมันปิโตรเลียม เดิมคือบริษัทเอ็กซอน ซึ่งเป็นบริษัทที่พัฒนามาจากบริษัทสแตนดาร์ดออย ซึ่งก่อตั้งโดยจอห์น ดี ร็อกกี้เฟลเลอร์ และรวมเข้ากับบริษัทโมบิล ในปี ค.ศ. 1999 มีสำนักงานใหญ่ที่เมืองเออร์วิง รัฐเท็กซัส เคยเป็นบริษัทที่ใหญ่ที่สุดในโลกวัดจากรายได้ ระหว่างปี ค.ศ. 1996 - 2007 และอันดับสามใน ฟอร์จูนโกลบอล 500 จากนิตยสารฟอร์จูน ในปี ค.ศ. 2016

## แหล่งข้อมูลอื่น

* รายชื่อผู้ถือหุ้น 
* ภาพรวมบริษัท 
* The Lamp วารสารข้อมูลบริษัท

## อ้างอิง

หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2542
หมวดหมู่:บริษัทน้ำมัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
วงศ์ปลาซิว

**วงศ์ปลาซิว** () เป็นวงศ์ของปลาน้ำจืดที่ช้ชื่อทวินามว่า Danionidae โดยเป็นวงศ์ที่แยกออกมาจากวงศ์ปลาตะเพียน (Cyprinidae)

เดิมเคยถูกให้เป็นวงศ์ย่อย ที่ใช้ชื่อว่า Danioninae ปลาโดยทั่วไปมักมีขนาดเล็ก โดยเรียกในชื่อสามัญว่า ปลาซิว หรือ ปลาแปบ มีลักษณะโดยทั่วไป คือ ส่วนใหญ่ลำตัวมีสีเงิน สันท้องกลมไม่เป็นสัน หรือบางชนิดสันท้องคม ส่วนหัวมักอยู่ในแนวเฉียงกับลำตัว ส่วนใหญ่มีปมที่ปลายของขากรรไกรล่าง  หรือบางชนิดไม่มี ปากเฉียงขึ้นหรืออยู่ในตำแหน่งตรง มีฟันในหลอดคอ 1–3 แถว ก้านครีบเดี่ยวของครีบหลังไม่แข็ง ปกติมีจำนวนก้านครีบที่แตกปลาย 7 ก้าน มักอยู่ในตำแหน่งทางด้านท้ายของลำตัวหรือหลังจุดเริ่มต้นของครีบท้อง บางชนิดไม่มีหนวด บางชนิดมีหนวด มีซอกเกล็ดเฉพาะที่ฐานของครีบท้อง  เส้นข้างลำตัวสมบูรณ์โค้งลงทางด้านล่างและสิ้นสุดต่ำกว่ากึ่งกลางคอดหาง

## การจำแนก
* วงศ์ย่อย Chedrinae Bleeker, 1863 
** *[[Barilius]]* Hamilton, 1822
** *[[Bengala Barb|Bengala]]* Gray, 1834
** *[[Cabdio]]* Hamilton, 1822
** *[[Chelaethiops]]* Boulenger, 1899
** *[[Engraulicypris]]* Günther, 1894
** *[[Leptocypris]]* Boulenger, 1900
** *[[Luciosoma]]* Bleeker, 1855
** *[[Malayochela]]* Bănărescu, 1968
** *[[Nematabramis]]* Boulenger, 1894
** *[[Neobola]]* Vinciguerra, 1895
** *[[Opsaridium]]* Peters, 1854
** *[[Opsarius]]* McClelland, 1838
** *[[Raiamas]]* D. S. Jordan, 1919
** *[[Rastrineobola]]* Fowler, 1936
** *[[Salmostoma]]* Swainson, 1839
** *[[Securicula]]* Günther, 1868
** *[[Thryssocypris]]* Roberts & Kottelat, 1984
* วงศ์ย่อย Rasborinae Günther, 1868
** *[[Amblypharyngodon]]* Bleeker, 1860 
** *[[Boraras]]* Kottelat & Vidthayanon, 1993
** *[[Brevibora]]* T. Y. Liao, S. O. Kullander & F. Fang, 2010
** *[[Horadandia]]* Deraniyagala, 1943
** *[[Kottelatia]]* T. Y. Liao, S. O. Kullander & F. Fang, 2010
** *[[Pectenocypris]]* Kottelat, 1982
** *[[Rasbora]]* Bleeker, 1859
** *[[Rasboroides]]* Brittan, 1954
** *[[Rasbosoma]]* Liao, Kullander & Fang, 2010
** *[[Trigonopoma]]* T. Y. Liao, S. O. Kullander & F. Fang, 2010
** *[[Trigonostigma]]* Kottelat & Witte, 1999
* วงศ์ย่อย Danioninae Bleeker, 1863 
** *[[Betadevario]]* P. K. Pramod, F. Fang, Rema Devi, T. Y. Liao, T. J. Indra, K. S. Jameela Beevi & S. O. Kullander, 2010
** *[[Chela]]* Hamilton, 1822
** *[[Danio]]* Hamilton, 1822
** *[[Danionella]]* Roberts, 1986
** *[[Devario]]* Heckel, 1843
** *[[Inlecypris]]* Howes, 1980
** *[[Laubuka]]* Bleeker, 1859
** *[[Microdevario]]* F. Fang, Norén,T. Y.  Liao, Källersjö & S. O. Kullander, 2009
** *[[Microrasbora]]* Annandale, 1918
** *[[Neochela]]* Silas, 1958
*วงศ์ย่อย Esominae Tan & Armbruster, 2018 
** *[[Esomus]]* Swainson, 1839

## อ้างอิง

## ดูเพิ่ม
*ปลาซิว
*ปลาแปบ

หมวดหมู่:การเลี้ยงปลา
หมวดหมู่:ปลาซิว
หมวดหมู่:วงศ์ปลาซิว
ปลาแปบ

[thumb|[ปลาแปบขาวหางดำ (*Oxygaster anomalura*) เป็นปลาแปบชนิดหนึ่งในสกุล *[[Oxygaster]]*]]
**ปลาแปบ** หรือ **ปลาท้องพลุ** () เป็นชื่อสามัญของปลาน้ำจืดขนาดเล็กถึงขนาดกลาง ในวงศ์ปลาแปบ (Xenocyprididae) ในวงศ์ย่อย Cultrinae มีลักษณะและพฤติกรรมคล้ายกับปลาซิว แต่มีขนาดใหญ่กว่า มีลักษณะเด่นร่วมกัน คือ มีลำตัวแบนข้างมาก สันท้องคม ไม่มีหนวด ขนาดยาวเต็มที่ไม่เกิน 10 เซนติเมตร 

ปลาแปบ เป็นปลาประเภทกินเนื้อเป็นอาหาร โดยจะว่ายหากินบริเวณผิวน้ำ อยู่รวมตัวกันเป็นฝูง อาหารหลักได้แก่ แมลง และแมลงน้ำชนิดต่าง ๆ ในตัวที่มีขนาดใหญ่อาจจะกินปลาและสัตว์น้ำขนาดเล็กชนิดอื่นได้อีกด้วย

เป็นปลาที่แพร่กระจายพันธุ์เฉพาะแหล่งน้ำขนาดใหญ่ เช่น แม่น้ำ, คลอง, อ่างเก็บน้ำ ในภูมิภาคเอเชียตะวันออกเฉียงใต้ โดยสามารถแบ่งออกเป็นสกุลต่าง ๆ ได้ดังนี้

* *[[Laubuka]]* Bleeker, 1860
* *[[Oxygaster]]* van Hasselt, 1823
* *[[Parachela]]* Steindachner, 1881
* *[[Paralaubuca]]* Bleeker, 1865
* *[[Salmostoma]]* Swainson, 1839 

และรวมไปถึงสกุล
**[[Chanodichthys]]*
**[[Chela]]* (ปลาข้าวเม่า)
**[[Culter]]*
**[[Erythroculter]]*
**[[Hemiculter]]*
**[[Megalobrama]]*
**[[Parabramis]]
**Pelecus*

และอาจจะรวมหมายถึงปลาในสกุล *Opsarius* และ*Macrochirichthys'' หรือปลาฝักพร้า หรือปลาดาบ ซึ่งมีอยู่เพียงสกุลเดียว ที่เมื่อโตเต็มที่มีความยาวถึง 70 เซนติเมตร ถือได้ว่าเป็นปลาแปบที่มีขนาดใหญ่ที่สุดก็ได้

โดยปลากลุ่มนี้มีชื่อในภาษาอีสานว่า "ปลาแตบ" และ"ปลามะแปบ" ในภาษาเหนือ

## อ้างอิง

### บรรณานุกรม
*
*
## แหล่งข้อมูลอื่น

หมวดหมู่:ปลาซิว
หมวดหมู่:ปลาที่พบในประเทศไทย
หมวดหมู่:วงศ์ปลาแปบ
นารูโตะ ตำนานวายุสลาตัน เดอะมูฟวี่ ผู้สืบทอดเจตจำนงแห่งไฟ

***นินจานารูโตะ ตำนานวายุสลาตัน เดอะมูฟวี่ ตอนผู้สืบทอดเจตจำนงแห่งไฟ*** (; ) เป็นภาพยนตร์การ์ตูนสร้างจากซีรีส์อนิเมะ *[[นินจาคาถาโอ้โฮเฮะ]]*

## เนื้อเรื่อง
หน่วยคาคาชิได้รับภารกิจตามหา 4 นินจาขีดจำกัดสายเลือดที่หายไปจากทุกหมู่บ้าน และพบเบาะแสบริเวณทิวเขาพระสุเมรุก่อนจะถูกศัตรูโจมตีจนต้องล่าถอย หมู่บ้านโคโนฮะตกอยู่ในอันตรายที่ยังไม่ถึงตัวแต่อาจถูกหมู่บ้านอื่นฉวยโอกาสโจมตี ภายหลังการประกาศสงครามของฮิรูโกะ อดีตนินจาหมู่บ้านโคโนฮะ ซึนาเดะตัดสินใจประกาศกฎอัยการศึก คาคาชิรู้ว่าตนคือเป้าหมายของศัตรูจึงคิดสละตัวเองเพื่อปกป้องหมู่บ้านโคโนฮะ ซึนาเดะผนึกวิชาและปล่อยให้คาคาชิถอนตัวออกจากโคโนฮะเพื่อมุ่งหน้าไปรังของศัตรู นารูโตะกับซากุระได้รู้ความจริงจึงไล่ตามคาคาชิไป ก่อนที่จะถูกกลุ่มของชิกามารุเข้าขัดขวาง

## แหล่งข้อมูลอื่น
* http://www.wonder12.com/2012/04/naruto-inheritors-of-will-of-fire.html 
* http://dragonballz.myreadyweb.com/webboard/topic-201429.html 
* http://offzero.net/bbs/forum.php?mod=viewthread&tid=177.html 
* http://www.ichat.in.th/PremClub/topic-readid66975-page1.html

หมวดหมู่:ภาพยนตร์อนิเมะที่ออกฉายในปี พ.ศ. 2552
ผู้สืบทอดเจตจำนงแห่งไฟ
ค่ายมวยแฟร์เท็กซ์

**ค่ายมวยแฟร์เท็กซ์** หรือ **แฟร์เท็กซ์ยิม** () เป็นชื่อของค่ายมวยไทยที่มีอยู่หลายแห่งทั่วโลก ซึ่งค่ายมวยแฟร์เท็กซ์ดั้งเดิมได้รับการก่อตั้งขึ้นที่กรุงเทพมหานคร ประเทศไทย ใน พ.ศ. 2518 โดยมีบรรจง บุษราคัมวงษ์ ผู้เป็นพ่อของเปรม บุษราคัมวงษ์ เป็นผู้ก่อตั้ง

## ประวัติ
โรงงานผลิตอุปกรณ์และเสื้อผ้ากีฬาแฟร์เท็กซ์ ได้รับการก่อตั้งขึ้นโดย บรรจง บุษราคัมวงษ์ ใน พ.ศ. 2514 ที่ได้ทำการจัดจำหน่ายอุปกรณ์ฝึกซ้อมมวยไทยรวมถึงเสื้อยืดตราแฟร์เท็กซ์ ซึ่งได้ทำการจัดจำหน่ายนอกประเทศไทย ก่อนที่จะมีการจัดตั้งค่ายมวยแฟร์เท็กซ์แห่งแรกที่กรุงเทพใน พ.ศ. 2518 แต่ภายหลัง ได้ย้ายไปยังอำเภอบางพลี จากนั้น บรรจงก็ได้จัดรายการแข่งขันศึกแฟร์เท็กซ์ขึ้นใน พ.ศ. 2521 เมื่อเขาได้กลายมาเป็นโปรโมเตอร์มวยที่สนามมวยเวทีลุมพินี

ใน พ.ศ. 2536 ได้มีการเปิดค่ายมวยแฟร์เท็กซ์ใน เมืองแชนด์เลอร์ ประเทศสหรัฐอเมริกา แต่ภายหลังได้ย้ายไปยัง ซานฟรานซิสโก รัฐแคลิฟอร์เนีย ใน พ.ศ. 2509 และได้ปิดตัวลงใน พ.ศ. 2554 จากนั้น ได้มีการเปิดค่ายมวยสี่แห่งในเขตโตเกียวใน พ.ศ. 2547 และอีกแห่งที่เมืองพัทยาในปีถัดมา

จวบจนปัจจุบัน ได้มีการจัดตั้งมีค่ายมวยแฟร์​เท็กซ์ขึ้นที่ อำเภอบางพลี, เมืองพัทยา (ที่ประเทศไทย), เมาน์เทนวิว, นิววอร์ค, ซานฟรานซิสโก ซึ่งได้ปิดทำการ (ที่สหรัฐอเมริกา), อะระกะวะ, ชิบะ, ไทโต และวะระบิ (ที่ประเทศญี่ปุ่น)

## นักมวยที่มีชื่อเสียง

#### นักมวยไทย

*  กิลเบิร์ต เมเลนเดซ
*  กานต์ชัย แฟร์เท็กซ์
*  แก้ว แฟร์เท็กซ์
*  เข้ม แฟร์เท็กซ์
*  คนองศึก แฟร์เท็กซ์
*  ครบสูตร แฟร์เท็กซ์
*  คมพยัคฆ์ แฟร์เท็กซ์
*  โค้ก แฟร์เท็กซ์
*  จั่นเจา แฟร์เท็กซ์
*  ฌอง-คล็อด ลอเยอร์
*  เดชบรรจง แฟร์เท็กซ์
*  เด่นศักดิ์ แฟร์เท็กซ์
*  แดเนียล โรเบิร์ต
*  ทอง แฟร์เท็กซ์
*  ธนญชัย แฟร์เท็กซ์
*  นฤพนธ์ แฟร์เท็กซ์
*  น้องตุ้ม แฟร์เท็กซ์
*  นักรบ แฟร์เท็กซ์
*  นิค ดิแอซ
*  เบร็ท เบิร์กมาร์ค
*  เพชรพัทยา แฟร์เท็กซ์
*  เฟอร์รารี่ แฟร์เท็กซ์
*  ยอดแสนไกล แฟร์เท็กซ์
*  ยอดศิลา แฟร์เท็กซ์
*  ยอดไก่แก้ว แฟร์เท็กซ์
*  สกอตต์ ไลตี้
*  สู เหยี่ยน
*  เสมาเพชร แฟร์เท็กซ์
*  แสตมป์ แฟร์เท็กซ์
*  วันเดอร์เกิร์ล แฟร์เท็กซ์
*  อเล็กซ์ กง
*  อเล็กซ์ เซิร์ดยูคอฟ
*  อีวอน เทรวีโน

#### นักมวยสากล

*  ฟ้าสีทอง แฟร์เท็กซ์
*  หยกน้อย แฟร์เท็กซ์
* โอมาร์ เอล ฮาลาบี
* สมิลล่า ซันเดล

#### นักศิลปะการต่อสู้แบบผสม
*  เรซ่า กูดารี
*  มาร์ค อเบลาร์โด
*  อาราช มาร์ดานิ

## อ้างอิง

## แหล่งข้อมูลอื่น
* 

ค่ายมวยแฟร์เท็กซ์
หมวดหมู่:ก่อตั้งในปี พ.ศ. 2518
หมวดหมู่:กีฬาในประเทศไทย
หมวดหมู่:กีฬาในประเทศญี่ปุ่น
หมวดหมู่:กีฬาในสหรัฐ
หมวดหมู่:คิกบ็อกซิงในประเทศไทย
เวิลด์ โฟล์คเซน

**เวิลด์ โฟล์คเซน**  เป็นสตูดิโออัลบั้มเดี่ยวลำดับที่ 5 ของแอ๊ด - ยืนยง โอภากุล หัวหน้าวงดนตรีเพื่อชีวิต คาราบาว โดยชุดนี้ออกมาในแนวดนตรีโฟล์ก มีนักดนตรีบรรเลงหลักในการบันทึกเสียงเพียง 1 - 2 คน อีกทั้งยังได้นักดนตรีรับเชิญ อาทิ เทียรี่ เมฆวัฒนา มาร้องร่วมในเพลง เพื่อเมืองไทย และ ทอดด์ ทองดี ที่มาช่วยแต่งและร้องท่อนภาษาอังกฤษในชุดนี้ถึง 3 เพลง คือ *ยืนยงอย่างเนลยัง*, *World* และ *แสงดาว*

เพลงต่างๆ ในอัลบั้ม ยืนยงยังคงตีแผ่ประเด็นต่างๆ ทั้งเรื่องที่เกี่ยวกับ สังคม สิ่งแวดล้อม บันทึกเหตุการณ์สำคัญ ตลอดจนการกล่าวถึงบุคคลที่เป็นแรงบันดาลใจ แต่ไม่มีเรื่องการเมืองเช่นอัลบั้มชุดที่แล้ว โดยลดโทนเนื้อหาและดนตรีให้ฟังสบายๆ เรียบง่าย เพลงที่พอเป็นที่จดจำและมีการเผยแพร่เรื่อยมา ได้แก่ *บ้า*, *หลวงพ่อประจักษ์* และ *เพื่อเมืองไทย* ซึ่งเป็นฉบับขยายจากเดิมที่ใช้ประกอบภาพยนตร์โฆษณาเครื่องดื่มโค้ก

## รายชื่อเพลงในอัลบั้ม
# ยืนยงอย่างเนลยัง
# บ้า
# World
# ฝนดิน
# เพื่อเมืองไทย
# ศรอรชุน
# หลวงพ่อประจักษ์
# แสงดาว
# ประตูหลัง
# บรรพบุรุษชาวนา

## ผู้ร่วมงาน
# ยืนยง โอภากุล : ร้องนำ, กีต้าร์, แต่งเพลงทุกบทเพลงในอัลบั้ม
# อนุพงษ์ ประถมปัทมะ (อ๊อด) : เบส
# โก้ อรชุน (ชูชาติ หนูด้วง) : กลอง
# ทอดด์ ทองดี : ร้องและแต่งคำร้องเพลงภาคภาษาอังกฤษ
# อู๊ด ยานนาวา: ช่วยตีกลองในเพลง *หลวงพ่อประจักษ์*
# น้อย อรชุน (สตาร์ไบรท์) : เม้าท์ออร์แกนในบางท่อนของเพลง *ยืนยงอย่างเนลยัง*
# เทียรี่ เมฆวัฒนา : ร่วมร้องในเพลง *เพื่อเมืองไทย*
# เอกชัย ชูวงศ์ : ควบคุมการอัดเสียง
# Kenny Jackel, อ๊อด, เจี๊ยบ : มิกซ์เสียง

## เชิงอรรถ

## อ้างอิง

## ข้อความในปกอัลบั้ม




หมวดหมู่:คาราบาว
หมวดหมู่:อัลบั้มเพลงไทยในปี พ.ศ. 2534
หมวดหมู่:อัลบั้มเพลงเพื่อชีวิต
สภาผู้แทนราษฎรไทย ชุดที่ 14

**สมาชิกสภาผู้แทนราษฎรไทย ชุดที่ 14** (24 เมษายน พ.ศ. 2526 – 1 พฤษภาคม พ.ศ. 2529) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 324 คน โดยมาจากการเลือกตั้งแบบรวมเขตและแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ถือเกณฑ์ราษฎร 150,000 คน ต่อผู้แทนราษฎรหนึ่งคน

สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 1 พฤษภาคม พ.ศ. 2529 โดยมีสาเหตุมาจากการที่รัฐบาลได้เสนอพระราชกำหนดแก้ไขเพิ่มเติมพระราชบัญญัติขนส่งทางบก พ.ศ. 2522 พ.ศ. 2529 เข้าสู่การพิจารณาของสภาผู้แทนราษฎร แต่สภาผู้แทนราษฎรลงมติไม่อนุมัติพระราชกำหนดดังกล่าว

## จำนวนสมาชิกสภาผู้แทนราษฎรจำแนกตามพรรคและภาค

## รายนามสมาชิกสภาผู้แทนราษฎร

มีรายนามดังนี้

### กรุงเทพ

### ภาคกลาง

### ภาคเหนือ

### ภาคตะวันออกเฉียงเหนือ

### ภาคใต้

### ภาคตะวันออก

### ภาคตะวันตก

## ผู้ดำรงตำแหน่ง
**ประธานสภาผู้แทนราษฎร** อุทัย พิมพ์ใจชน

**รองประธานสภาผู้แทนราษฎร คนที่หนึ่ง**  สมรรค ศิริจันทร์

**รองประธานสภาผู้แทนราษฎร  คนที่สอง**  ปิยะณัฐ วัชราภรณ์

### การลงมติเลือกผู้ดำรงตำแหน่ง

## การเปลี่ยนแปลงจำนวนสมาชิกสภาผู้แทนราษฎร

## ประชากรศาสตร์
สมาชิกที่มีอายุมากที่สุด คือ หม่อมราชวงศ์คึกฤทธิ์ ปราโมช สมาชิกสภาผู้แทนราษฎรกรุงเทพมหานคร พรรคกิจสังคม อายุ 72 ปี 

สมาชิกที่มีอายุน้อยที่สุด คือ สุวิทย์ คุณกิตติ สมาชิกสภาผู้แทนราษฎรจังหวัดขอนแก่น พรรคกิจสังคม อายุ 26 ปี

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 14
ปลาซิวตาเขียว

**ปลาซิวตาเขียว** หรือ **ปลาซิวเขียว** (; ) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)

มีลำตัวสั้นและแบนข้างมากกว่าปลาซิวทั่ว ๆ ไป ตามีขนาดกลมโต ไม่มีหนวด เกล็ดมีขนาดเล็กสีเงินแววาวอมเหลืองอ่อน ตามีสีเหลือบเขียวอ่อน ลำตัวค่อนข้างใส ครีบใส ครีบหางมีขอบสีคล้ำ

มีขนาดโดยทั่วไป 2-3 เซนติเมตร มีพฤติกรรมรวมตัวกันเป็นฝูงเล็ก ๆ ใกล้กับบริเวณผิวน้ำ โดยพบได้เฉพาะในลำธารในป่าดิบ ในบริเวณที่เป็นคุ้งน้ำใส เดิมทีเคยพบได้เฉพาะในพื้นที่จังหวัดระนองและตลอดจนภาคใต้ฝั่งอันดามันของไทย แต่ปัจจุบันได้มีการนำไปปล่อยในแม่น้ำแควน้อย, แม่น้ำซองกาเลีย และแม่น้ำกษัตริย์ อันเป็นพรมแดนธรรมชาติระหว่างไทยกับพม่า ในแถบจังหวัดตากและกาญจนบุรี ซึ่งปลาสามารถปรับตัวให้อาศัยอยู่ได้และขยายเผ่าพันธุ์ได้เองในธรรมชาติ
 

นิยมเลี้ยงเป็นปลาสวยงาม โดยเฉพาะในตู้ไม้น้ำ 

## อ้างอิง

## แหล่งข้อมูลอื่น
*http://www.practicalfishkeeping.co.uk/content.php?sid=3044 

หมวดหมู่:ปลาซิว
หมวดหมู่:ปลาตู้
หมวดหมู่:ปลาน้ำตกและลำธาร
ธารน้ำ

thumb|200px|ลำธารน้ำตก
**ลำธาร** เป็นแหล่งน้ำประเภทหนึ่ง ที่เป็นทางน้ำที่จัดได้ว่าเป็นแหล่งกำเนิดของน้ำ ลำธารจะเป็นแหล่งน้ำที่ตาน้ำผุดน้ำไหลมาบนผิวดินหรือซึมออกจากดินให้ระบายลงสู่ลำน้ำและไหลไปเรื่อย ๆ จนกลายเป็นทางน้ำที่ใหญ่ขึ้นเรื่อย ๆ เช่น คลอง ไปจนถึงเป็นแม่น้ำ

โดยมากแล้ว ลำธารมักจะอยู่บนภูเขาในพื้นที่ ๆ เป็นป่าดิบชื้นหรือไหลลงมาจากน้ำตก โดยคุณภาพของน้ำในลำธารจะใส มีอุณหภูมิที่เย็น และมีปริมาณออกซิเจนละลายอยู่ในน้ำในอัตราที่สูง

ในประเทศไทย พื้นที่เป็นที่ลำธารเหนือลุ่มแม่น้ำปิงมีพื้นที่รวมประมาณ 26,390 ตารางกิโลเมตร เมื่อมีฝนตกภายในพื้นที่ลุ่มน้ำดังกล่าว น้ำที่ไหลอยู่บนผิวดินรวมกับน้ำที่ไหลซึมออกจากดินก็จะไหลลงลำธาร และไหลลงสู่แม่น้ำปิงไปยังอ่างเก็บน้ำของเขื่อนภูมิพล เป็นต้น

## ดูเพิ่ม
*ระบบลำธาร

## อ้างอิง

หมวดหมู่:แหล่งน้ำ
เอบี ควีน

**AB QUEEN** หรือ **เอบี ควีน** เป็นศิลปินดูโอหญิงชาวไทย ลำดับที่ 15 สังกัดค่ายกามิกาเซ่ ในเครืออาร์เอส ประกอบด้วย เอพริล-นภัสรดา กาญจนเจริญ และ บูม-ธนวรรณ วงส์สงวน มีผลงานซิงเกิ้ลแรกกับเพลงชื่อ งี่เง่า เข้าใจยาก เรื่องมาก (แล้วรักมั้ย?) ปัจจุบันเอพริลได้เซ็นสัญญาเป็นนักแสดงในสังกัดโพลีพลัสและบูม เป็นผู้ก่อตั้งเจ้าของแบรนด์ Butterbear ในเครือ COFFEE BEANS by Dao

## สมาชิก
### เอพริล
* ชื่อจริง : นภัสรดา กาญจนเจริญ 
* ชื่อเล่น : เอพริล 
* วันเกิด : 22 เมษายน พ.ศ. 2538 
* อายุ :  ปี 
* จบการศึกษาจากคณะศิลปศาสตร์ สาขาวิชาธุรกิจระหว่างประเทศ (หลักสูตรภาษาอังกฤษ) 
มหาวิทยาลัยอัสสัมชัญ]] (เอแบค)
* ปริญญาโท : กำลังศึกษาที่ มหาวิทยาลัยอัสสัมชัญ
* สัญชาติ : ไทย
* ตำแหน่งงาน เลขานุการ

### บูม
* ชื่อจริง : ธนวรรณ วงส์สงวน 
* ชื่อเล่น : บูม 
* วันเกิด : 18 กันยายน พ.ศ. 2538 
* อายุ :  ปี 
* โรงเรียน : จบการศึกษาจาก Harrow International School, Bangkok 
* จบการศึกษาจาก Tufts University, Boston
* สัญชาติ : ไทย

## ผลงาน

### อัลบั้มโปรเจกต์พิเศษ sevendays2 (เฉพาะบูม)

### ผลงานร่วม

### คอนเสิร์ต

## ผลงานอื่น ๆ

### มิวสิควีดีโอ

## ผลงานพิธีกร
*รายการ KamiKaze ช่อง You Channel (พ.ศ. 2556)

### โฆษณา

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 
* 
* โปรไฟล์หลักของเอบี ควีน  (ปัจจุบันใช้การไม่ได้)
*  
* 
* เฟซบุ๊คของบูม(facebook.com/Boom Wongsanguan (AB Queen))
* เฟซบุ๊คของเอพริล(facebook.com/April The Queen)

 

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:เกิร์ลกรุปไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2010
หมวดหมู่:วงกลุ่มสองสัญชาติไทย
พรรคปวงชนชาวไทย

อาจหมายถึง

* พรรคปวงชนชาวไทย (พ.ศ. 2525) ที่ก่อตั้งในปี พ.ศ. 2525 และเปลี่ยนชื่อเป็นพรรคชาติพัฒนา ในปี พ.ศ. 2535
* พรรคปวงชนชาวไทย (พ.ศ. 2552) มีเดชชาติ รัตนวรชาติ เป็นหัวหน้าพรรค
ดาบ ฌวน

**ดาบ ฌวน** () (Dap Chhuon) หรือ**นายดาบ ชวน เข็มเพชร** (; *ฌวน มชุลเป็ช*) เป็นนักการเมืองชาตินิยมฝ่ายขวาชาวกัมพูชา ผู้นำกองกำลังใต้ดินและผู้นำท้องถิ่น ดาบชวนเกิดที่จังหวัดเสียมราฐเมื่อ พ.ศ. 2455 แต่ไปเติบโตที่จังหวัดไพรแวง 

คำว่า ดาบ หรือ นายดาบ ในที่นี้เป็นชื่อยศนายทหารบกชั้นประทวน ลำดับสูงกว่าจ่านายสิบ แต่ต่ำกว่านายร้อยตรี

ดาบฌวนได้เข้าร่วมกับกองทัพฝรั่งเศส ต่อมาเมื่อเกิดกรณีพิพาทอินโดจีนฝรั่งเศส ดาบฌวนเข้ากับฝ่ายไทยและได้รับการสนับสนุนจากไทยให้เข้าร่วมองค์กรต่อต้านฝรั่งเศสในเสียมราฐ ในเดือนสิงหาคม พ.ศ. 2489 กลุ่มต่อต้านนำโดยดาบฌวน พระนโรดม จันทรังสี และเซิง งอกมิญเข้าโจมตีหน่วยทหารฝรั่งเศสในเสียมราฐเป็นเวลาหลายวัน ต่อมา ดาบฌวนได้เป็นหัวหน้าคณะกรรมการปลดปล่อยประชาชนเขมร ซึ่งเป็นกลุ่มที่รวมเขมรอิสระจากหลายพื้นที่เข้าไว้ด้วยกัน ต่อมา ปลายปี พ.ศ. 2492 ดาบฌวนและกลุ่มของเขาตัดสินใจกลับไปเข้าร่วมกับฝ่ายฝรั่งเศส ทำให้เขาได้เข้าควบคุมกองทหารทางภาคเหนือของกัมพูชา และได้บังคับบัญชากองทหารผสม ฝรั่งเศส-เขมร 

ใน พ.ศ. 2497 เมื่อกัมพูชาได้รับเอกราชจากฝรั่งเศส ดาบฌวนได้เข้าร่วมรัฐบาลกับพระนโรดม สีหนุ ตั้งแต่เดือนตุลาคม พ.ศ. 2497 จนถึงการเลือกตั้ง พ.ศ. 2498 ดาบฌวนได้จัดตั้งพันธมิตรทางการเมืองระหว่างพรรคการเมืองของเขาคือ พรรคชัยชนะตะวันออกเฉียงเหนือและพรรคเล็กอื่น ๆ อีกหลายพรรค รวมทั้งพรรคเขมรใหม่ของลน นล และเรียกกลุ่มของตนเองว่าพันธมิตรฝ่ายขวา  กลุ่มพันธมิตรได้เข้าร่วมกับพรรคสังคมราษฎร์นิยมของพระนโรดม สีหนุ จนได้เป็นรัฐมนตรีว่าการกระทรวงมหาดไทย และเป็นผู้ว่าราชการจังหวัดเสียมราฐ และเริ่มต่อสู้กับเวียดมิญ การที่เขาต่อต้านคอมมิวนิสต์ทำให้โรเบิร์ต แมกคลินทอก เอกอัครราชทูตสหรัฐในกัมพูชาระหว่าง พ.ศ. 2497 – 2499 แนะนำให้เข้ามาแทนที่พระนโรดม สีหนุ  การที่เขาไม่เห็นด้วยกับพระนโรดม สีหนุ เกี่ยวกับนโยบายต่อต้านคอมมิวนิสต์ในจีน ทำให้เขาพ้นจากตำแหน่งรัฐมนตรีใน พ.ศ. 2500 และออกจากระบอบสังคมของพระนโรดม สีหนุ 

ใน พ.ศ. 2502 ดาบฌวนถูกกล่าวหาว่าเข้าร่วมในแผนบางกอกทำให้เขาถูกจับและถูกประหารชีวิต นอกจากนั้นพี่น้องของเขา เข็ม สเร็ยที่มีความใกล้ชิดทางการเมืองกับเขามาก เข็ม เพ็ญ ที่เป็นผู้ช่วยและซลัต เพียวที่ทำงานในสถานทูตที่เสียมราฐถูกประหารชีวิตไปด้วยในคดีที่ดาบฌวนเกี่ยวข้องกับแผนบางกอก

## อ้างอิง

หมวดหมู่:นักการเมืองกัมพูชา
หมวดหมู่:นายพลชาวกัมพูชา
หมวดหมู่:บุคคลจากจังหวัดเสียมราฐ
หมวดหมู่:บุคคลจากจังหวัดไพรแวง
การจับปลาของนกกาน้ำ

[thumb|250px|คลิป[วิดีโอการจับปลาของนกกาน้ำที่ทะเลสาบเอ๋อร์ไห่]]
[thumb|250px|[ภาพวาดโบราณของญี่ปุ่น แสดงถึง เทศกาลอุไก]]
**การจับปลาของนกกาน้ำ** () เป็นการประมงแบบพื้นบ้านประเภทหนึ่ง นิยมทั้งในเอเชียตะวันออกและยุโรป ด้วยการใช้นกกาน้ำ ซึ่งเป็นนกที่เชียวชาญในการว่ายน้ำและดำน้ำจับปลาด้วยปาก ด้วยความที่มีจะงอยปากยาวแหลมและพังผืดที่เท้าเชื่อมติดกันเหมือนเป็ด โดยนกกาน้ำหลายชนิดสามารถเลี้ยงให้เชื่องได้ บางตัวอาจจะถือกำเนิดมาในคอกเลี้ยงของมนุษย์

การจับปลาด้วยวิธีการแบบนี้ เริ่มที่ภูมิภาคเอเชียตะวันออกเป็นระยะเวลานานกว่า 1,500 ปี มาแล้ว ในจีนและญี่ปุ่น โดยชาวประมงจะพายเรือออกไปพร้อมด้วยฝูงนกกาน้ำ จากนั้นจะปล่อยให้นกลงไปในน้ำ และใช้ไม้พายตีน้ำเพื่อให้นกตื่นตัวและดำลงไป ทั้งนี้จะต้องใช้เชือกผูกคอนกด้วยเพื่อมิให้นกกลืนปลาลงไป แต่เมื่อนกตัวใดหาปลาได้ ชาวประมงจะแบ่งชิ้นปลาให้แก่นกเป็นรางวัล

ปัจจุบัน วิธีการประมงแบบนี้ได้ลดน้อยลงไปตามกาลเวลา แต่ในญี่ปุ่นยังคงมีการอนุรักษ์ประเพณีนี้อยู่ ที่เมืองเซะกิ จังหวัดกิฟุ มีประเพณีการจับปลาอะยุ ที่แม่น้ำนะงะระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า "เทศกาลอุไก" () โดยผู้ที่จับปลาจะเรียกว่า "อุโช" (鵜匠) จะมีในระหว่างวันที่ 11 พฤษภาคม-15 ตุลาคม ของทุกปี ซึ่งถือเป็นประเพณีใหญ่มีการเฉลิมฉลองด้วยพลุและดอกไม้ไฟ

ที่จีน ที่ทะเลสาบเอ๋อร์ไห่ ในมณฑลยูนนาน ยังคงอนุรักษ์การจับปลาด้วยนกกาน้ำอยู่ โดยถือเป็นไฮไลต์การท่องเที่ยวที่สำคัญประการหนึ่งของทะสาบแห่งนี้

ในยุโรป ที่ประเทศอังกฤษ พระเจ้าเจมส์ที่ 1 แห่งอังกฤษ โปรดการเลี้ยงนกกาน้ำให้จับปลามาก ถึงขนาดสร้างบ่อน้ำขนาดใหญ่เพื่อให้นกกาน้ำได้จับปลา ในบริเวณที่ปัจจจุบันเป็นที่สถานที่ตั้งรัฐสภาอังกฤษ

## อ้างอิง

หมวดหมู่:การประมง
หมวดหมู่:นกกาน้ำ
สติกซ์ (ดาวบริวาร)

**สติกซ์** () เดิมชื่อ **S/2012 (134340) 1** หรือ **P5** เป็นดาวบริวารขนาดเล็กของดาวพลูโต ประกาศการค้นพบเมื่อวันที่ 11 กรกฎาคม พ.ศ. 2555 นับเป็นดวงจันทร์ดวงที่ 5 ของดาวพลูโตเท่าที่มีการค้นพบจนถึงปัจจุบัน ถัดจากการค้นพบดวงจันทร์ดวงที่สี่ของดาวพลูโต (ชื่อว่า เคอร์เบอรอส) ประมาณหนึ่งปี โดยดวงจันทร์ดวงนี้ถูกตรวจพบจากชุดภาพถ่ายจำนวน 9 ชุดจากกล้องถ่ายภาพสนามกว้าง 3 ซึ่งเป็นส่วนหนึ่งของกล้องโทรทรรศน์อวกาศฮับเบิล ภาพทั้ง 9 ชุดดังกล่าว ถ่ายในเดือนมิถุนายน วันที่ 26 27 29 และเดือนกรกฎาคม วันที่ 7 และ 9 พ.ศ. 2555

ดวงจันทร์ดวงนี้คาดว่ามีรูปทรงบิดเบี้ยว เส้นผ่านศูนย์กลางระหว่าง 10–24 กิโลเมตร ซึ่งค่าประมาณนี้ได้จากการหาความส่องสว่างปรากฏ และค่าสัมประสิทธิ์การสะท้อนแสงของดาว (albedo) ที่มีค่าประมาณ 0.35 และ 0.04 จากขอบด้านบนและขอบด้านล่างของดาวตามลำดับ ดวงจันทร์ดวงนี้เคลื่อนที่รอบดาวพลูโตโดยมีเส้นผ่านศูนย์กลางวงโคจรประมาณ 58,000 ไมล์ อยู่ห่างจากดาวพลูโตประมาณ 26,000 ไมล์ (42,000 กิโลเมตร) ซึ่งระยะทางนี้ทำให้สติกซ์มีวงโคจรอยู่ระหว่างคารอนและนิกซ์ และยังมีระนาบวงโคจรใกล้เคียงกับดวงจันทร์ดวงอื่น ๆ ของดาวพลูโต มีการสันนิษฐานว่าดวงจันทร์ของดาวพลูโตอาจเกิดจากการชนกันของวัตถุในแถบไคเปอร์กับดาวพลูโตในอดีต

โครงการสำรวจที่นำไปสู่การค้นพบดวงจันทร์ดวงนี้ เป็นหนึ่งในแผนเตรียมการไปถึงดาวพลูโตของยานอวกาศนิวฮอไรซันส์ ซึ่งขณะนี้กำลังอยู่ระหว่างการเดินทาง จากการค้นพบดวงจันทร์ที่มีขนาดเล็กดวงใหม่นี้ทำให้ทีมงานตระหนักถึงความเสี่ยงต่อการพุ่งชนยานอวกาศของเทห์ฟ้าต่าง ๆ โดยเฉพาะวัตถุที่มีขนาดเล็กยากต่อการตรวจจับ

ชื่อของดวงจันทร์ *[[สติกซ์]]* (Styx) ตั้งตามชื่อเทพีแห่งแม่น้ำและชื่อของแม่น้ำในยมโลกตามเทพปกรณัมกรีก ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง เคอร์เบอรอส (Kerberos) ซึ่งเดิมชื่อ S/2011 (134340) 1 หรือ P4

## เชิงอรรถ
:**ก.**  **134340** เป็นตัวเลขที่หมายถึงดาวพลูโต กำหนดโดย *ศูนย์ดาวเคราะห์ขนาดเล็ก* (Minor Planet Center) ซึ่งกำหนดขึ้นหลังจากดาวพลูโตถูกถอดสภาพจากการเป็นดาวเคราะห์เมื่อปี พ.ศ. 2549 ส่วนชื่อ "เอส/2012 พี 1" ใช้เมื่อดาวพลูโตมีสถานะเป็นดาวเคราะห์

## อ้างอิง

## แหล่งข้อมูลอื่น
*  Showalter, Mark. Hubble Discovers a Fifth Moon Orbiting Pluto – แถลงการณ์การค้นพบดวงจันทร์ดวงที่ห้าของดาวพลูโต โดย Hubble Press Release.

หมวดหมู่:ดาวบริวารของดาวพลูโต
หมวดหมู่:วัตถุทางดาราศาสตร์ที่ค้นพบในปี พ.ศ. 2555
ไมเคิล ไมเยอส์

**ไมเคิล ไมเยอส์** () เป็นตัวละครในภาพยนตร์เรื่อง *[[Halloween (1978 film)|Halloween]]* เขียนบทและกำกับโดย "จอห์น คาร์เพนเตอร์" ผู้กำกับที่คลั่งไคล้ภาพยนตร์สยองขวัญมาก เนื้อเรื่อง คือ

ไมเคิล ไมเยอส์ ฆาตกรโรคจิตที่เคยก่อคดีฆ่าพี่สาวตนเองแล้วก็ถูกจับเข้าโรงพยาบาลจิตเวช แล้วหลายสิบปีต่อมา ไมเคิลก็หนีออกจากโรงพยาบาลเพื่อกลับไปยังแฮดดอนฟิลด์ อิลลินอยส์ จุดหมายก็เพื่อฆ่า และเป้าหมายก็คือ ลอรี่ สโตรด (Jamie Lee Curtis) พี่เลี้ยงเด็กสาว หรือ น้องของไมเคิล ที่ต้องมารับมือกับฆาตกรโหดแบบไม่ทันตั้งตัว

ขณะเดียวกันนั่นเอง หมอแซม ลูมิส (Donald Pleasence) จิตแพทย์ผู้ที่ติดตามดูแลอาการของไมเคิลมาตลอดและเชื่อมั่นว่าไมเคิลยังไงก็รักษาไม่หาย เลยต้องรีบเดินทางไปขัดขวางการฆาตกรรมของไมเคิลในครั้งนี้

## ดูเพิ่ม

* เจสัน วอร์ฮีส์ (Jason Voorhees)
* นอร์แมน เบตส์ (Norman Bates)
* ฮันนิบาล เล็กเตอร์ (Hannibal Lecter)
* เลทเธอร์เฟซ (Leatherface)
* เฟรดดี้ ครูเกอร์ (Freddy Krueger)
* อแมนด้า ยัง (Amanda Young)
* โกสต์เฟซ (Ghostface)
* ชัคกี้ (Chucky)
* พินเฮด (Pinhead)
* แทรปเปอร์(trapper)
* เรธ(wraith)
* แม็กซ์ ทอมป์สัน จูเนียร์(hillbilly)
* แซลลี่ สมิธสัน(nurse)
* แฮก(hag)
* แอนนา(huntress)
* ซีโนมอร์ฟ(xenomorph)

## อ้างอิง

หมวดหมู่:ตัวละครที่เป็นฆาตกรต่อเนื่อง
หมวดหมู่:ตัวละครภาพยนตร์สยองขวัญ
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครที่เป็นนักโทษ
ลิงจมูกเชิด

**ลิงจมูกเชิด** หรือ **ค่างจมูกเชิด** (; ) เป็นสกุลของสัตว์เลี้ยงลูกด้วยนมสกุลหนึ่ง ในอันดับวานร (Primates) ในวงศ์ลิงโลกเก่า (Cercopithecidae) ใช้ชื่อสกุลว่า *Rhinopithecus*

จัดเป็นค่าง (Colobinae) สกุลหนึ่ง กระจายพันธุ์ในป่าทึบบนภูเขาสูงกว่าระดับน้ำทะเลหลายพันเมตร ในแถบตอนเหนือของมณฑลยูนนาน ประเทศจีน จนถึงตอนล่างของจีนที่ติดต่อกับพรมแดนประเทศอื่น ๆ เช่น รัฐกะชีนของพม่า, เวียดนาม เป็นต้น

ลิงจมูกเชิดมีลักษณะเด่นโดยทั่วไป คือ ไม่มีกระดูกดั้งจมูก และรูจมูกเชิดขึ้นด้านบน อันเป็นที่มาของชื่อเรียก จัดเป็นลิงที่มีขนาดใหญ่พอสมควร เพราะโตเต็มที่ อาจมีขนาดใหญ่ได้ถึง 51–83 เซนติเมตร ความยาวหาง 55–97 เซนติเมตร ตัวผู้และตัวเมียมีลักษณะคล้ายคลึงกันมาก แต่ตัวผู้จะมีขนาดใหญ่กว่ากันถึงครึ่งเท่าตัว มีพฤติกรรมอาศัยอยู่รวมกันเป็นฝูงใหญ่ กินใบไม้และดอกไม้ต่าง ๆ เป็นอาหาร โดยสามารถที่จะกินพืชชนิดต่าง ๆ ได้ถึง 60 ชนิด

ลูกลิงขนาดเล็กจะมีสีขนที่อ่อนไม่เหมือนตัวเต็มวัย โดยจะอาศัยอยู่กับแม่จนกว่าจะโต เมื่ออายุได้ราว 6–7 ปี มีระยะเวลาการตั้งท้องนาน 200 วัน ออกลูกครั้งละ 1 ตัว ในช่วงฤดูใบไม้ผลิเท่านั้น

ปัจจุบัน พบทั้งหมด 5 ชนิด โดยชนิดที่พบล่าสุดพบในประเทศพม่า ทุกชนิดเป็นสัตว์ที่อยู่ในสภาพใกล้สูญพันธุ์และใกล้สูญพันธุ์อย่างวิกฤต โดยเฉพาะชนิดที่พบในประเทศจีน มีจำนวนประชากรในธรรมชาติไม่เกิน 2,000 ตัว

## ชนิด
**[[Rhinopithecus roxellana]]*
**[[Rhinopithecus bieti]]*
**[[Rhinopithecus brelichi]]*
**[[ค่างจมูกเชิดตังเกี๋ย|Rhinopithecus avunculus]]* – ค่างจมูกเชิดตังเกี๋ย
**[[ลิงจมูกเชิดพม่า|Rhinopithecus strykeri]]* – ลิงจมูกเชิดพม่า

## อ้างอิง

## แหล่งข้อมูลอื่น
*http://www.rhinopithecus.net/ 

หมวดหมู่:ค่าง
วัดสุปัฏนารามวรวิหาร

**วัดสุปัฏนารามวรวิหาร** หรือที่ประชาชนทั่วไปเรียกว่า **วัดสุปัฏน์** เป็นพระอารามหลวงชั้นตรี ชนิดวรวิหาร เป็นวัดธรรมยุติกนิกายแห่งแรกของภาคตะวันออกเฉียงเหนือและจังหวัดอุบลราชธานี โดยได้รับพระราชทานนามวัดจากพระบาทสมเด็จพระจอมเกล้าเจ้าอยู่หัวปัจจุบันพระวิบูลธรรมาภรณ์ (ชาย ชาคโร) ดำรงตำแหน่งเป็นเจ้าอาวาส

## พื้นที่
วัดสุปัฏนาราม ตั้งอยู่เลขที่ 1 ตำบลในเมืองอำเภอเมืองอุบลราชธานี จังหวัดอุบลราชธานี มีเนื้อที่ 21 ไร่ 3 งาน 10 ตารางวา โฉนดเลขที่ 1949 ทิศเหนือติดถนนหลวง ทิศใต้ติดแม่น้ำมูล ทิศตะวันออกติดโรงพยาบาลโรคปอด และทิศใต้ติดประปา

## ประวัติ
พระบาทสมเด็จพระจอมเกล้าเจ้าอยู่หัวโปรดฯ ให้พระพรหมราชวงศา (กุทอง สุวรรณกูฏ) สร้างวัดสุปัฏนารามขึ้นสำหรับคณะสงฆ์ธรรมยุติกนิกาย เริ่มแรกมีเนื้อที่กว้าง 3 เส้นเศษ ยาว 5 เส้นเศษ ผูกพัทธสีมาเมื่อวันที่ 12 เมษายน พ.ศ. 2479 และยกสถานะเป็นพระอารามหลวงชั้นตรี ชนิดวรวิหาร ตั้งแต่วันที่ 28 กรกฎาคม พ.ศ. 2479

## พระพุทธรูปที่สำคัญ
* พระสัพพัญญูเจ้า
* พระแก้วขาวเพชรน้ำค้าง (พระพุทธรูปหนึ่งในนพรัตน์หรือแก้วเก้าประการ)

## ศาสนสถานที่สำคัญ
พระอุโบสถ วัดสุปัฏนารามวรวิหาร เป็นสถาปัตยกรรมผสมผสานระหว่าง 3 ชนชาติ คือ
* ส่วนหลังคา เป็นศิลปะแบบไทย 
* ส่วนกลางของตัวพระอุโบสถ เป็นศิลปะแบบเยอรมัน 
* ส่วนฐานของพระอุโบสถ เป็นศิลปะแบบขอมโบราณ

## ลำดับเจ้าอาวาส
ลำดับเจ้าอาวาสวัดสุปัฏนาราม มีดังนี้
# พระอธิการดี พนฺธุโล
# พระอธิการเพ็ง
# พระอธิการเพชร
# พระอธิการสีโห
# พระอธิการสี
# พระญาณรักขิต (จันทร์ สิริจนฺโท)
# พระโพธิวงศาจารย์ (อ้วน ติสฺโส)
# พระครูประจักษ์อุบลคุณ (สุ้ย ญาณาสโย)
# พระธรรมบัณฑิต(ญาณ ญาณชาโล)
# พระเทพกวี (นัด เสนโก)
# พระโพธิญาณมุนี (ภา ปภาโส)
# พระรัตนมงคลมุนี (ยงยุทธ ตปนิโย)
# พระวิบูลธรรมาภรณ์ (ชาย ชาคโร)

## อ้างอิง
; เชิงอรรถ

; บรรณานุกรม

*

หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:วัดในอำเภอเมืองอุบลราชธานี
หมวดหมู่:พระอารามหลวงชั้นตรี ชนิดวรวิหาร
หมวดหมู่:โบราณสถานในจังหวัดอุบลราชธานี
ฟุตบอลชิงแชมป์แห่งชาติยุโรป 2012 กลุ่มดี

**กลุ่มดี ของ [[ฟุตบอลชิงแชมป์แห่งชาติยุโรป 2012]]** เริ่มต้นเมื่อ 11 มิถุนายน และสิ้นสุดในวันที่ 19 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
*  *(เจ้าภาพ)*
* 
* 
* 

## ตารางคะแนน



*ทุกนัดการแข่งขันจะเป็นเวลาในเขต ([[UTC+03:00|UTC+3]])*

## ฝรั่งเศส - อังกฤษ

## ยูเครน - สวีเดน

## ยูเครน - ฝรั่งเศส

## สวีเดน - อังกฤษ

## ยูเครน - อังกฤษ

## สวีเดน - ฝรั่งเศส

## อ้างอิง

## แหล่งข้อมูลอื่น
* UEFA Euro 2012 Group D

หมวดหมู่:ฟุตบอลชิงแชมป์แห่งชาติยุโรป 2012
เกษม รุ่งธนเกียรติ

**เกษม รุ่งธนเกียรติ** (เกิด 19 พฤษภาคม พ.ศ. 2501) อดีตกรรมการบริหารพรรคไทยรักไทย อดีตสมาชิกสภาผู้แทนราษฎรจังหวัดสุรินทร์ เขาเป็นที่รู้จักสำหรับวงการมวยไทย ในฐานะผู้จัดการส่วนตัวของนักมวยไทยที่มีชื่อว่า อิกคิวซัง ก.รุ่งธนเกียรติ

## ประวัติ
เกษม สำเร็จการศึกษาจากคณะนิติศาสตร์ มหาวิทยาลัยธรรมศาสตร์ และเนติบัณฑิตไทย เคยเป็นสมาชิกสภาผู้แทนราษฎรจังหวัดสุรินทร์, สมาชิกวุฒิสภาจังหวัดสุรินทร์ ตลอดจนอดีตกรรมการบริหารพรรคไทยรักไทย และเป็นน้องชายของกิตติภัทร์ รุ่งธนเกียรติ อดีตนายกองค์การบริหารส่วนจังหวัดสุรินทร์ และเจ้าของห้างสรรพสินค้าสุรินทร์พลาซ่า เกษม รุ่งธนเกียรติ ยังได้รับการแต่งตั้งเป็นกรรมการบริษัททีโอที แทนนริศรา ชวาลตันพิพัทธ์ ที่ได้ลาออกไปดำรงตำแหน่งรัฐมนตรีช่วยว่าการกระทรวงศึกษาธิการใน พ.ศ. 2552

ทั้งนี้ เกษมเป็นหนึ่งในสมาชิกกลุ่ม 16

## ชีวิตส่วนตัว
บุตรชายของนายเกษมชื่อชนินทร์ รุ่งธนเกียรติ เป็นกรรมการบริหารพรรคเพื่อไทย และรองเลขาธิการนายกรัฐมนตรีฝ่ายการเมือง นอกจากนี้ แม้เกษมจะไม่ได้อยู่พรรคประชาธิปัตย์ แต่เขาก็มีความชื่นชอบต่อนักการเมืองต่ออภิสิทธิ์ เวชชาชีวะ อดีตนายกรัฐมนตรีของไทย

## เครื่องราชอิสริยาภรณ์

## อ้างอิง

หมวดหมู่:นักธุรกิจจากจังหวัดสุรินทร์
หมวดหมู่:นักการเมืองจากจังหวัดสุรินทร์
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:สมาชิกวุฒิสภาจังหวัดสุรินทร์
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อแผ่นดิน
หมวดหมู่:ผู้จัดการส่วนตัวของนักมวยไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ศิลปะศรีวิชัย

thumb|พระพุทธรูปนาคปรกสำริด ศิลปะศรีวิชัย จัดแสดงในพิพิธภัณฑสถานแห่งชาติ พระนคร|396x396px[thumb|[พระบรมธาตุไชยา|298x298px]]**ศิลปะศรีวิชัย** ได้รับอิทธิพลจากศาสนาพราหมณ์หมูววพราหมณ์-ฮินดู และ พุทธศาสนานิกายอาจริยวาท แม้ศรีวิชัยได้หมดอำนาจไป แต่ศิลปะยังคงแพร่หลายไปทั่วดินแดนแถบเอเชียตะวันออกเฉียงใต้ เพราะได้มีการขุดค้นพบศิลปวัตถุและโบราณสถานแบบศรีวิชัยจำนวนมากทางภาคใต้ โดยเฉพาะที่ไชยาและที่นครศรีธรรมราช นอกจากนั้นมีการพบประปราย เช่น ทางภาคกลางพบที่อำเภออู่ทอง จังหวัดสุพรรณบุรี ภาคเหนือพบที่วัดเจดีย์เจ็ดแถว อำเภอศรีสัชนาลัย จังหวัดสุโขทัย และเหนือสุดพบที่วัดป่าสัก อำเภอเชียงแสน จังหวัดเชียงราย

ประติมากรรมศรีวิชัยนิยมตามคติศาสนามหายาน คือ รูปเคารพพระโพธิสัตว์ ส่วนพระพุทธรูปได้รับอิทธิพลจากพุทธศิลป์ก่อนสมัยคุปตะ หลังคุปตะ และปาละ ตามลำดับ ลักษณ์เจดีย์ คือ เจดีย์ทรงกลม ระฆังเอวคอด ศิลปะศรีวิชัยได้เป็นต้นแบบให้ศิลปะอาณาจักรต่าง ๆ เช่น สุโขทัย และขอม

## อ้างอิง

หมวดหมู่:อาณาจักรศรีวิชัย
หมวดหมู่:ศิลปะไทยแบ่งตามสมัย
วงศ์ย่อยปลาเลียหิน

**วงศ์ย่อยปลาเลียหิน** () เป็นวงศ์ย่อยของวงศ์ Cyprinidae หรือวงศ์ปลาตะเพียน ซึ่งเป็นวงศ์ใหญ่ ในอันดับปลากินพืช (Cypriniformes) ใช้ชื่อวงศ์ว่า Labeoninae (/ลา-เบ-โอ-นี-เน/)

โดยรวมแล้ว ปลาในวงศ์ย่อยนี้ มีรูปร่างเรียวยาว ลำตัวทรงกระบอก ครีบหลังยกสูงและไม่มีก้านครีบแข็ง ลักษณะสำคัญ คือ ปากจะงุ้มลงด้านล่าง มีริมฝีปากบนหนาและแข็ง ในบางสกุลจะมีตุ่มเล็ก ๆ คล้ายสิวกระจายอยู่บนนั้น ในหลายชนิดมีหนวดอยู่ 1 คู่ โดยเป็นปลาที่ใช้ปากในการดูดกินตะไคร่น้ำ, สาหร่าย และแพลงก์ตอนสัตว์ขนาดเล็ก บริเวณพื้นน้ำหรือโขดหิน, ตอไม้ ใต้น้ำ เป็นอาหาร 

มักพบกระจายพันธุ์ทั้งในลำธารน้ำเชี่ยว และแหล่งน้ำขนาดใหญ่ มักอาศัยอยู่รวมเป็นฝูง ขนาดแตกต่างกันออกไปตั้งแต่เพียงไม่เกิน 10 เซนติเมตร จนถึงเกือบ 1 เมตร กระจายพันธุ์ทั่วไปทั้งทวีปเอเชียและแอฟริกา

## การจำแนก
ประมาณ 30 สกุล ซึ่งจำนวนสมาชิกที่มากที่สุด คือ *[[Garra]]* ที่มีมากกว่า 90 ชนิด


**เผ่า Labeonini**
* *[[Barbichthys]]* Bleeker, 1860
* *[[Cirrhinus]]* Oken (ex. Cuvier), 1817 
* *[[Henicorhynchus]]* Smith, 1945
* *[[Labeo]]* Cuvier, 1816
* *[[Labiobarbus]]* van Hasselt, 1823 
* *[[Nukta (fish)|Nukta]]* Hora, 1942
* *[[Osteochilus]]* Günther, 1868
* *[[Schismatorhynchos]]* Bleeker, 1855
* *[[Sinilabeo]]* Rendahl, 1932
**เผ่า Banganini** 
* *[[Bangana]]* Hamilton, 1822 
* *[[Lobocheilos]]* 
* *[[Qianlabeo]]* Zhang & Chen, 2004

**เผ่า Garrini**
* *[[Balantiocheilos]]* 
* *[[Crossocheilus]]* van Hasselt, 1823
* *[[Discocheilus]]* Zhang, 1997
* *[[Discogobio]]* Lin, 1931 
* *[[Epalzeorhynchos]]* Bleeker, 1855
* *[[Garra]]* Hamilton, 1822
* *[[Hongshuia]]* Zhang, Xin & Lan, 2008
* *[[Horalabiosa]]* Silas, 1954
* *[[Iranocypris]]*
* *[[Longanalus]]* Li, 2006 
* *[[Mekongina]]* Fowler, 1937
* *[[Parasinilabeo]]* Wu, 1939
* *[[Paracrossocheilus]]* Popta, 1904
* *[[Pseudocrossocheilus]]* Zhang & Chen, 1997
* *[[Pseudogyrinocheilus]]* Fang, 1933
* *[[Ptychidio]]* Myers, 1930
* *[[Rectoris]]* Lin, 1933 
* *[[Semilabeo]]* Peters, 1880 
* *[[Sinocrossocheilus]]* Wu, 1977
* *[[Typhlogarra]]*
* *[[Vinagarra]]* Nguyen & Bui, 2010

**ไม่จำแนกอยู่ในเผ่าใด**
**[[Paraqianlabeo]]* Zhao, Sullivan, Zhang & Peng, 2014 

ซึ่งจำนวนทั้งหมดนี้ยังไม่เป็นที่แน่นอน เนื่องจากนักมีนวิทยาและนักอนุกรมวิธานแต่ละท่านก็จัดไม่ตรงกัน สำหรับวงศ์ย่อยในวงศ์ปลาตะเพียนนี้ เช่น บางข้อมูลในวงศ์ย่อยปลาเลียหินนี้ จัดให้เพียง 2 สกุลก็มี หรือย้ายไปรวมกับวงศ์ย่อย Cyprininae เป็นต้น

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
หมวดหมู่:วงศ์ย่อยปลาเลียหิน
บิชอปแห่งลอนดอน

**บิชอปแห่งลอนดอน** () เป็นตำแหน่งมุขนายกของมุขมณฑลลอนดอนซึ่งเป็นส่วนหนึ่งของภาคแคนเทอร์เบอรีในคริสตจักรแห่งอังกฤษ มุขมณฑลนี้มีพื้นที่ราว 458 ตารางกิโลเมตร ครอบคลุม 17 บุรีในเกรเทอร์ลอนดอนทางตอนเหนือของแม่น้ำเทมส์และบางส่วนของเทศมณฑลเซอร์รีย์ ศูนย์กลางการปกครองอยู่ที่อาสนวิหารนักบุญเปาโลภายในนครลอนดอน ซึ่งสร้างขึ้นเมื่อปี ค.ศ. 604 ต่อมาเกิดมหาอัคคีภัยแห่งลอนดอน ค.ศ. 1666 อาสนวิหารจึงถูกสร้างขึ้นใหม่ในปี ค.ศ. 1675

บิชอปแห่งลอนดอนถือเป็นผู้นำสูงสุดเป็นลำดับที่ 3 ของคริสตจักรแห่งอังกฤษ รองจากอาร์ชบิชอปแห่งแคนเทอร์เบอรีและอาร์ชบิชอปแห่งยอร์ก และถือเป็นหนึ่งในห้าบิชอปอาวุโสโดยอีก 4 ท่านที่เหลือคืออาร์ชบิชอปแห่งแคนเทอร์เบอรี อาร์ชบิชอปแห่งยอร์ก บิชอปแห่งเดอรัม และบิชอปแห่งวินเชสเตอร์ ถือเป็นขุนนางฝ่ายศาสนาในสภาขุนนาง

บิชอปแห่งลอนดอนคนล่าสุดเป็นคนที่ 132 คือ ศาสนาจารย์อาวุโสริชาร์ด ชาทร์ เกษียณเมื่อวันที่ 28 กุมภาพันธ์ ค.ศ. 2017

## อ้างอิง

ลอนดอน
ปลาฉลามหางไหม้ (อินโดนีเซีย)

**ปลาฉลามหางไหม้** (; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีเหลืองหรือสีเหลืองอมขาว และมีขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร

เป็นปลาที่พบแพร่กระจายพันธุ์ในแหล่งน้ำของประเทศอินโดนีเซีย มีความว่องไวปราดเปรียวมาก โดยสามารถที่จะกระโดดได้สูงถึง 2 เมตร  มีพฤติกรรมอยู่รวมกันเป็นฝูง ปัจจุบันมีสถานะในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยใช้วิธีการผสมเทียมด้วยการฉีดฮอร์โมน

## ดูเพิ่ม
*ปลาฉลามหางไหม้ (ไทย)

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้หมวดหมู่:สกุลปลาฉลามหางไหม้
หมวดหมู่:สัตว์ที่พบบนเกาะบอร์เนียว
ปลาฉลามหางไหม้ (ไทย)

**ปลาหางไหม้** หรือที่นิยมเรียกกันว่า **ปลาฉลามหางไหม้** (; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)

ปลาหางไหม้ มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีส้มแดงและขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร

นิยมอยู่เป็นฝูง หากินตามใต้พื้นน้ำ ในอดีตพบชุกชุมในเขตที่ราบลุ่มแม่น้ำเจ้าพระยา ในประเทศไทย แต่ปัจจุบันไม่พบแล้ว เชื่อว่าได้สูญพันธุ์ไปจนหมดแล้ว สันนิษฐานว่าเป็นผลมาจากการจับจากธรรมชาติเพื่อจำหน่ายเป็นปลาสวยงาม  แต่ก็เพียงข้อสันนิษฐาน โดยถือว่าเป็นสิ่งมีชีวิตถิ่นเดียว แม้จะมีรายงานพบในลุ่มแม่น้ำโขง ในเวียดนาม, กัมพูชา และลาว แต่ทว่าก็ยังไม่มีหลักฐานยืนยัน และไม่เป็นที่ยอมรับจาก IUCN ซึ่งในอดีตปลาหางไหม้ได้ถูกใช้ชื่อวิทยาศาสตร์ร่วมกับปลาฉลามหางไหม้ชนิดที่พบในประเทศอินโดนีเซีย (*B. melanopterus*) และถูกใช้ชื่อวิทยาศาสตร์และข้อมูลนี้มาโดยตลอด จนกระทั่งในปี ค.ศ. 2007 มีการจัดอนุกรมวิธานกันขึ้นมาใหม่  โดยตัวอย่างต้นแบบแรกถูกเก็บโดยนักมีนวิทยาชาวเยอรมัน รอล์ฟ ไกสเลอร์ ในเดือนกุมภาพันธ์ ค.ศ. 1967 ที่บึงบอระเพ็ด จังหวัดนครสวรรค์ และตัวอย่างเพิ่มเติมถูกเก็บโดย โรดอล์ฟ เมเยอร์ เดอ เชาเวินซี ในปี ค.ศ. 1936 โดย เอ็ม. ฮาร์มันด์ ในปี ค.ศ. 1883 และโดย มารี เฟิร์มง โบคอร์ต ในปี ค.ศ. 1862 

แต่ในทัศนะของ กิตติพงษ์ จารุธาณินทร์ ผู้เชี่ยวชาญเรื่องปลาน้ำจืดและสัตว์น้ำชาวไทย ซึ่งเป็นผู้ที่พบปลาหางไหม้ตัวสุดท้ายในแม่น้ำเจ้าพระยา ที่บริเวณสวนส้มบางมด ในเขตราษฎร์บูรณะ เมื่อปี ค.ศ. 1986 เห็นว่าปลาหางไหม้ ไม่น่าจะมีครีบต่าง ๆ เป็นสีแดงส้ม เพราะถ้าเป็นเช่นนั้นจริง คงมีการแยกชนิดกันชัดเจนมานานแล้ว แต่น่าจะเป็นมีแถบดำบริเวณครีบต่าง ๆ นั้นน้อยกว่าส่วนที่เป็นสีเหลืองอมขาว และมีส่วนหัวที่ทู่สั้นกว่า 

นอกจากนี้แล้ว ปลาหางไหม้ ยังมีชื่อเรียกอื่น ๆ อีก เช่น "ปลาหางเหยี่ยว" หรือ "ปลาหนามหลังหางดำ"

## อ้างอิง

## ดูเพิ่ม
*ปลาฉลามหางไหม้

## แหล่งข้อมูลอื่น
*ข้อมูลเพิ่มเติม 
หมวดหมู่:ปลาที่พบในประเทศไทย
หมวดหมู่:สกุลปลาฉลามหางไหม้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:สิ่งมีชีวิตเฉพาะถิ่น
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
แสนเมืองเลย ก่อเกียรติยิม

**แสนเมืองเลย ก่อเกียรติยิม** หรือ นายสุขสันต์ ชัยชนะ เป็นนักมวยสากลชาวไทยรุ่นฟลายเวท เกิดเมื่อ 23 สิงหาคม พ.ศ. 2528 ที่ จ.เลย สถิติการชก 19 ครั้ง ชนะ 13 (น็อค 3) เสมอ 3 แพ้ 3

แสนเมืองเลยเป็นลูกชายของกำนันคนหนึ่งในอำเภอปากชม จังหวัดเลย  ชกมวยในสังกัดของก่อเกียรติ พณิชยารมณ์ ขึ้นชกครั้งแรกเมื่อวันที่ 11 กรกฎาคม 2551 ชนะคะแนน ส่องแสงเล็ก โพธิ์สุวรรณยิม ที่ศูนย์การค้าพระประแดงพลาซ่า อำเภอพระประแดง จังหวัดสมุทรปราการ ในการชกกำหนด 6 ยก ก่อนที่จะสั่งสมสถิติการชกเรื่อยๆจนได้ครองแชมป์อินเตอร์เนชั่นแนล WBC รุ่นฟลายเวทและแชมป์ WBC ASIA รุ่นไลท์ฟลายเวทตามลำดับ

แสนเมืองเลยชกมวยครั้งสุดท้ายเมื่อวันที่ 21 กุมภาพันธ์ 2557 เป็นการป้องกันแชมป์สภามวยโลก เอเชีย (WBC ASIA) เข็มขัดเงินรุ่นฟลายเวท สามารถชนะคะแนนนักมวยฟิลิปปินส์ไดที่ แขวงสุวรรณเขต ประเทศลาว ก่อนจะแขวนนวมไปและกลับไปใช้ชีวิตที่จังหวัดเลยบ้านเกิด จนกระทั่งปรากฏเป็นข่าวเมื่อวันอาทิตย์ที่ 8 มิถุนายน 2557 เมื่อแสนเมืองเลยถูกตำรวจตระเวนชายแดนและเจ้าหน้าที่ฝ่ายปกครองเข้าจับกุมในความผิดฐานมีไม้แปรรูปหวงห้ามเกินกว่า 0.20 ลูกบาศก์เมตร ตามพระราชบัญญัติป่าไม้ พุทธศักราช 2484 

ภายหลังแสนเมืองเลยได้รับโทษเพียงปรับเท่านั้น เนื่องจากไม้ที่ถูกเจ้าหน้าที่จับได้เป็นไม้แปรรูปชิงชัน ไม่ใช่ไม้พะยูงที่มีโทษร้ายแรงมาก ปัจจุบันแสนเมืองเลยทำงานอยู่ที่โรงพยาบาลส่งเสริมสุขภาพตำบลตากแดด อำเภอวังสะพุง จังหวัดเลย 

## เกียรติประวัติ
* แชมป์เงารุ่นฟลายเวท WBC  
** ชิง 16 เมษายน 2552 ชนะคะแนน บายู อังโกโร () ที่ จังหวัดประจวบคีรีขันธ์
** ป้องกันแชมป์ครั้งที่ 1, 25 สิงหาคม 2552 เสมอ อีริค ดิแอซ ซิเรการ์ (อินโดนีเซีย) ที่ จังหวัดเลย
** ป้องกันแชมป์ครั้งที่ 2, 31 กรกฎาคม 2553 แพ้น็อคยกที่ 11 ไรอัน ปิโต () ที่ เมโทรมะนิลา ฟิลิปปินส์
* แชมป์รุ่น WBC Asia รุ่นไลท์ฟลายเวท
** ชิง 23 ธันวาคม 2553 ชนะน็อคยกที่ 2 ไรอัน (อินโดนีเซีย) ที่ อำเภอดอนสัก จังหวัดสุราษฎร์ธานี
** ป้องกันแชมป์ครั้งที่ 1, 4 ตุลาคม 2554 ชนะคะแนน จูเลียส อันคอส (ฟิลิปปินส์) ที่ วัดบ้านไร่ อำเภอด่านขุนทด จังหวัดนคราชสีมา
** ป้องกันแชมป์ครั้งที่ 2, 4 พฤษภาคม 2555 ชนะคะแนน ซามูเอล เอฮัวโย่ (อินโดนีเซีย) ที่ อำเภอบางพลี จังหวัดสมุทรปราการ
** ป้องกันแชมป์ครั้งที่ 3, 6 พฤศจิกายน 2555 ชนะคะแนน เกบอย แมนซาลาเยา (ฟิลิปปินส์) ที่ จังหวัดชลบุรี
** ป้องกันแชมป์ครั้งที่ 4, 21 กุมภาพันธ์ 2557 ชนะคะแนน ไมเคิล แลนดิโร่ (ฟิลิปปินส์) ที่ สะหวันเวกัส แขวงสุวรรณเขต ประเทศลาว

## อ้างอิง

* สถิติการชก boxrec.com  

หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์เงา WBC
หมวดหมู่:แชมป์ ABCO
หมวดหมู่:บุคคลจากจังหวัดเลย
หวอ วัน เกียต

**หวอ วัน เกียต** () เกียตเป็นประธานสภารัฐมนตรีแห่งเวียดนามในเดือนสิงหาคม พ.ศ. 2534 โดยขึ้นมาแทนที่โด๋ เหมื่อยที่ขึ้นไปเป็นเลขาธิการทั่วไปของพรรค เกียตเกิดเมื่อ 23 พฤศจิกายน พ.ศ. 2465 ที่เกิ่นเทอในครอบครัวชนชั้นกลาง เขาเข้าร่วมกับกลุ่มปฏิวัติตั้งแต่ พ.ศ. 2483 โดยทำงานในภาคใต้ และได้เป็นเลขาธิการคณะกรรมการเมืองไซ่ง่อน เมื่อสงครามยุติ เขายังดำรงตำแหน่งต่อไปในโฮจิมินห์ซิตี แนวนโยบายของเขาคือเน้นเศรษฐกิจที่ปฏิบัติได้จริงและไม่ถือลัทธิคอมมิวนิสต์อย่างเคร่งครัด เขามีส่วนร่วมในการปฏิรูปเศรษฐกิจใน พ.ศ. 2529 เขาได้เป็นนายกรัฐมนตรีเมื่อ 24 กันยายน พ.ศ. 2535 และมุ่งเน้นการพัฒนาเศรษฐกิจและการพัฒนาความสัมพันธ์กับอาเซียน เขาลาออกจากนายกรัฐมนตรีเมื่อ 25 กันยายน พ.ศ. 2540 และลาออกจากคณะกรรมการพรรคในเดือนธันวาคม ปีเดียวกัน เขาเสียชีวิตเมื่อ 11 มิถุนายน พ.ศ. 2551

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.

## แหล่งข้อมูลอื่น
* A collection of articles about Vo Van Kiet  (in Vietnamese)
* Latest news about Vo Van Kiet, aggregate from most popular online news source in Vietnam  (in Vietnamese)
* International Herald Tribune: Vo Van Kiet, who led Vietnam to freer markets, dead at 85

หมวดหมู่:นายกรัฐมนตรีเวียดนาม
หมวดหมู่:บุคคลจากเกิ่นเทอ
เซบัสทีอัน เคล

**เซบัสทีอัน วัลเทอร์ เคล** () เกิดวันที่ 13 กุมภาพันธ์ ค.ศ. 1980 เป็นอดีตนักฟุตบอลอาชีพชาวเยอรมันที่เล่นในตำแหน่งกองกลางตัวรับ ปัจจุบันเขาเป็นผู้อำนวยการกีฬาของโบรุสซีอาดอร์ทมุนท์ ต่อจากมิชชาเอล ซอร์ค

เคลเคยรับใช้ทีมชาติเยอรมนีตั้งแต่ปี ค.ศ. 2001 แต่มาเลิกเล่นในปี ค.ศ. 2006

## อ้างอิง

## แหล่งข้อมูลอื่น
*  
* 

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:กองกลางฟุตบอล
หมวดหมู่:บุคคลจากรัฐเฮ็สเซิน
ลอดช่อง

[thumb|right|250px|ดาเว็ตที่ขายในตลาดที่[มาลัง ชวาตะวันออก ประมาณ พ.ศ. 2478]]
**ลอดช่อง**  คือ ขนมพื้นบ้านที่ใช้แป้งข้าวเจ้าเป็นวัตถุดิบ เป็นที่นิยมแพร่หลายในไทยชนิดหนึ่ง มีจุดกำเนิดร่วมในทั่วทั้งเอเชียตะวันออกเฉียงใต้ เชื่อกันว่ามีต้นกำเนิดมาจากอินโดนีเซีย โดยอินโดนีเซีย มาเลเซีย เรียกว่า **เจ็นดล** (; ; *เจินตัวปิง*)  อีกทั้งยังแพร่หลายในสิงคโปร์ เวียดนาม และพม่า (เรียกว่า **โหมะน์และส้อง**, )

ในประเทศไทย มีการเรียกลอดช่องอีกแบบหนึ่งว่า **ลอดช่องสิงคโปร์** โดยมีที่มาจากชื่อร้านสิงคโปร์โภชนาบริเวณแยกหมอมี เยาวราช กรุงเทพมหานคร

## รากศัพท์
ในอินโดนีเซียเชื่อว่า *เจ็นดล* มีความเกี่ยวข้องกับคำ jendol ในภาษาชวา ภาษาซุนดา และภาษาอินโดนีเซีย หมายถึง "โหนก" หรือ "โป่ง" ซึ่งมีความหมายโดยนัยหมายถึงเยลลี่ที่มีรูปร่างคล้ายตัวหนอน ในเวียดนาม เรียกว่า *บั๊ญหลอต* () ซึ่งเป็นส่วนผสมของขนมที่ชื่อเจ่หรือเจ่บาเหม่า

## ส่วนผสม
ส่วนผสมทั่วไปของลอดช่องคือกะทิ แป้งปั้นเป็นรูปแท่งใส่สีเขียว โดยปกติมาจากใบเตย น้ำแข็งปั่นและน้ำตาลมะพร้าว ส่วนผสมเพิ่มอื่น ๆ ได้แก่ ถั่วแดง ข้าวเหนียว เฉาก๊วย ในซุนดา ลอดช่องสิงคโปร์เป็นขนมทำจากแป้งหรือสาคูปั้นเป็นแท่ง กินกับกะทิและน้ำเชื่อมจากน้ำตาลของต้นหมาก ไม่ใส่น้ำแข็ง ในภาษาชวา *เจ็นดล* หมายถึงส่วนที่เป็นแป้งสีเขียวเท่านั้น ถ้านำ *เจ็นดล* มารวมกับน้ำตาลมะพร้าวและกะทิ จะเรียก *ดาเว็ต* ดาเว็ตที่นิยมมากที่สุดคือ *เอ็ซดาเว็ต* ในชวากลาง ด้วยอิทธิพลจากสิงคโปร์และอาหารตะวันตก ทำให้มีลอดช่องรูปแบบแปลก ๆ เช่น กินกับไอศกรีมวานิลลาหรือทุเรียน

## การจำหน่าย
ลอดช่องเป็นขนมที่นิยมทั่วไปในเอเชียตะวันออกเฉียงใต้ และนิยมขายทั้งในศูนย์อาหาร ข้างถนน และที่อื่น ๆ ลอดช่องสิงคโปร์หรือดาเว็ตดั้งเดิมไม่กินกับน้ำแข็ง แต่เมื่อเทคโนโลยีเข้ามาทำให้มีเจ็นดลเย็นกินกับน้ำแข็ง (*เอ็ซเซอรัต*) เป็นไปได้ว่าในแต่ละประเทศมีสูตรเฉพาะของตนเอง โดยเฉพาะเมืองเก่าของมาเลเซีย เช่น มะละกา ปีนัง และกัวลาลัมเปอร์

## อ้างอิง

## แหล่งข้อมูลอื่น

* Cendol mention in Malaysia writing 1932 - malay concordance project.

หมวดหมู่:อาหารจากกะทิ
หมวดหมู่:อาหารจากข้าว
หมวดหมู่:ของหวานมาเลเซีย
หมวดหมู่:ของหวานอินโดนีเซีย
หมวดหมู่:อาหารกัมพูชา
หมวดหมู่:อาหารติมอร์-เลสเต
หมวดหมู่:อาหารบรูไน
หมวดหมู่:อาหารพม่า
หมวดหมู่:อาหารลาว
หมวดหมู่:อาหารเวียดนาม
หมวดหมู่:อาหารสิงคโปร์
เลือดออกใต้เยื่อหุ้มสมองชั้นนอก

**เลือดออกใต้เยื่อหุ้มสมองชั้นนอก** () เป็นภาวะตกเลือดอย่างหนึ่งทำให้มีก้อนเลือดอยู่ใต้เยื่อหุ้มสมองชั้นนอกสุดระหว่างเยื่อดูรากับเยื่ออะแร็กนอยด์ ส่วนใหญ่เกิดจากการฉีกขาดของหลอดเลือดดำบริดจิงซึ่งทอดผ่านช่องว่างใต้เยื่อดูรา ภาวะนี้อาจทำให้เกิดความดันในกะโหลกศีรษะสูงได้ ซึ่งอาจทำให้เกิดอันตรายเพิ่มเติมต่อเนื้อสมอง ภาวะนี้หากเกิดขึ้นเฉียบพลันมักจะเป็นอันตรายถึงชีวิต อย่างไรก็ดี หากเกิดแบบเรื้อรังและได้รับการรักษาอย่างเหมาะสม มักมีพยากรณ์โรคที่ดีกว่า

หมวดหมู่:โรคหลอดเลือดสมอง
ฉันผู้ชายนะยะ

**ฉันผู้ชายนะยะ** เป็นภาพยนตร์ไทยในปี พ.ศ. 2531 กำกับโดย หม่อมหลวงพันธุ์เทวนพ เทวกุล

## คำโปรย
***พวกเขา... อยากจะบอกอะไรกับคุณผู้หญิงทั้งหลาย*** 

## เนื้อเรื่อง
ในงานเลี้ยงวันเกิดของเต้ย (ดร.เสรี วงษ์มณฑา) เป็นการรวมตัวของเพื่อนกะเทยกลุ่มใหญ่ ได้แก่ มด (ชลิต เฟื่องอารมย์) กะเทยที่ต้องแอ๊บแมนเพื่อเข้าหาผู้ชาย, นัท (สุรศักดิ์ วงษ์ไทย) กะเทยรักสวยรักงาม, รัก (นึกคิด บุญทอง) เกย์ที่ยึดมั่นในความรัก, แดง (มารุต สาโรวาท) กะเทยที่มีหลายรัก, และเอ็ม (วสันต์ อุตตมะโยธิน) กะเทยที่ถูกผู้ชายอย่าง โชค (แดนนี่ ศรีภิญโญ) ทิ้งไปมีผู้หญิง

วันเดียวกัน อั้น (ลิขิต เอกมงคล) หนุ่มรูปหล่อฐานะร่ำรวยทะเลาะกับภรรยา (สินจัย หงษ์ไทย) จนหนีเข้ากรุงเทพฯ และมาหาเพื่อนเก่าอย่างมด ซึ่งต้องคอยแอ๊บแมนเพราะครอบครัวของอั้นเกลียดกะเทย

ทางเดียวที่มดจะได้อยู่ใกล้อั้นคือทำตัวเป็นผู้ชาย งานเลี้ยงหฤหรรษ์จึงกลายเป็นความสนุกและวุ่นวาย เมื่อทุกคนต้องช่วยกันปกปิดความลับและทำตัวเป็นผู้ชายไปพร้อมกัน แต่มดก็สังเกตว่าอั้นอาจมีนิสัยแอบจิต จึงวางแผนจะเปลี่ยนให้อั้นมาเป็นพวกเดียวกับตน

## นักแสดง
*ลิขิต เอกมงคล - อั้น
*เสรี วงษ์มณฑา - เต้ย
*ชลิต เฟื่องอารมย์ - มด
*สุรศักดิ์ วงษ์ไทย - นัท
*วสันต์ อุตตมะโยธิน - เอ็ม
*มารุต สาโรวาท - แดง

## นักแสดงประกอบ
*สินจัย หงษ์ไทย
*นึกคิด บุญทอง - รัก
*เผ่าทอง ทองเจือ
*ชลประคัลภ์ จันทร์เรือง - หมอ
*แดนนี่ ศรีภิญโญ - โชค
*รอน บรรจงสร้าง - คนไข้ป่วย
*ด.ญ.ศศิธร โมระกานต์

## เบื้องหลัง
*ฉันผู้ชายนะยะ* นับว่าเป็นภาพยนยตร์ไทยเรื่องแรก ๆ ที่ถือได้ว่าแหวกแนวในเนื้อหา ด้วยการเป็นเสนอเรื่องราวของกลุ่มกะเทยและเพศที่สามในสังคมไทย  บทภาพยนตร์ดัดแปลงมาจากบทละครเวทีบรอดเวย์เรื่อง The ''Boys in the Band'' ของ มาร์ท ครอว์ลีย์ โดย ดร.เสรี วงษ์มณฑา หนึ่งในนักแสดงในเรื่อง

เป็นภาพยนตร์ที่ได้รับความนิยมอย่างมาก โดยเฉพาะในกลุ่มเพศที่สาม ซึ่งต่อมาได้มีการสร้างเป็นละครเวทีและแสดงซ้ำกันถึง 200 รอบ ภายในเวลา 6 เดือน โดยเฉพาะวันเสาร์-อาทิตย์ แสดงถึง 2 รอบ และออกไปแสดงยังต่างจังหวัดอีกด้วย 

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย หม่อมหลวงพันธุ์เทวนพ เทวกุล
หมวดหมู่:ภาพยนตร์โดยพูนทรัพย์โปรดักชั่น
PH

**PH, Ph, pH, ph** (พีเอช) สามารถหมายถึง
* พีเอช (เคมี) ค่าความเป็นกรด เบส
* ph (ทวิอักษร) ตัวอักษรที่สะกดด้วยอักษร ph คู่กัน
เขตเศรษฐกิจจำเพาะท่าแขก

**เขตเศรษฐกิจจำเพาะท่าแขก** (; Thakhek specific economic zone "TSEZ") ตั้งอยู่บริเวณใกล้สะพานมิตรภาพ 3 (นครพนม-คำม่วน) ชื่งมีเนื้อที่ 1,035 ha หรือ 6,468.75 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย ที่ประกอบด้วยสำนักงาน องค์กร ระบบสาธารณสุข การค้า โรงแรม ศูนย์ประชุม ที่พัก โลจิสติกส์ และ การบริการต่างๆ

หมวดหมู่:ประเทศลาว
เขตเศรษฐกิจจำเพาะภูเขียว

thumb|right| ภาพจำลองนครภูเขียว แขวงคำม่วน
**เขตเศรษฐกิจจำเพาะภูเขียว** (; Phoukhyo specific economic zone "PSEZ") ตั้งอยู่ในบริเวณเมืองท่าแขก ห่างตัวเมือง 5 กิโลเมตรทางทิดใต้ตามถนนหมายเลข R13 และ R12 ชื่งมีข้อได้เปรียบในการลงทุน เพราะไม่ไกลจากท่าเรือน้ำลืกหวุงอ๋างในประเทศเวียดนาม."PSEZ" มีเนื้อที่ 4,850 ha หรือ 30,312.5 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย เมืองอุตสาหกรรม การค้า โลจิสติกส์ การท่องเที่ยวครบวงจร ที่จะประกอบด้วยสำนักงาน องค์กร ระบบสาธารณสุข การศึกษา โรงแรมห้าดาว ศูนย์ประชุมที่ทันสมัย ที่พัก   และ การบริการต่างๆ

ข้อมุลเพี่มเตีม: เขตเศรษฐกิจเฉพาะภูเขียว
หมวดหมู่:ประเทศลาว
สังขยา

**สังขยา** อาจหมายถึง

* การนับ การคำนวณ
* สังขยา (เวลา), เศษจากการคำนวณเวลา
* สังขยาปกาสกปกรณ์, ชื่อหนังสือว่าด้วยการคำนวณ
* สังขยา (กลบท), กลบทแบบรูปแบบหนึ่ง ใช้สำหรับโคลง โดยให้ว่าพยางค์ซ้ำจนครบวรรคตามหลักเกณฑ์เอกโท
* สังขยา (อาหารนึ่ง), ชื่อขนมชนิดหนึ่งปรุงด้วยการนึ่ง โดยมากทำด้วยไข่ขาว น้ำตาล และกะทิ ถ้าทำเป็นหน้าข้าวเหนียวไม่ใส่กะทิ
* สังขยา (อาหารใช้ทา), ขนมชนิดหนึ่งปรุงด้วยการกวน ทำด้วยไข่ น้ำตาลทราย กะทิหรือนมข้น บางทีมีน้ำใบเตยเล็กน้อย กวนในกระทะ กินกับขนมปัง